钦定古今图书集成/方舆汇编/职方典/第1294卷 > 《苏仙岭》前人
## 钦定古今图书集成/方舆汇编/职方典/第1294卷 > 《苏仙岭》前人

行尽谿山更上山，白云深处是仙关。望中吴楚乾坤
大，坐底松乔日月闲。岩草翠摇鹦鹉绿，涧花红染鹧
鸪斑。登临未了残诗句，付与烟莎雾柳间。

又

金碧楼台倚半空，松花不扫白云封。紫绡制氅烟霞
色，斑笋裁冠玳瑁容。龙甲卷来天外雨，鹤翎梳破树
头风。世人若问《长生诀》，洞口桃花几度红。